Diari Oficial de la Generalitat Valenciana


Sumari del DOGV 3814, del 14-08-2000 (2000/6670)

RESOLUCIÓ de 26 de juliol de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre el Ministeri d'Administracions Públiques i la Generalitat Valenciana, per al desenvolupament de Plans de Formació Contínua acollits al 2n Acord de Formació Contínua en les Administracions Públiques de 23 de desembre de 1996.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3814

Data del DOGV
:   14-08-2000

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2000/6670


Data del document
:   26-07-2000

Organisme emissor
:   Presidència de la Generalitat

Tipus de document
:   Resolució

Descriptors 

:   * cooperació administrativa
    * reciclatge professional
    * administració central
    * formació en el lloc de treball

RESOLUCIÓ de 26 de juliol de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre el Ministeri d'Administracions Públiques i la Generalitat Valenciana, per al desenvolupament de Plans de Formació Contínua acollits al 2n Acord de Formació Contínua en les Administracions Públiques de 23 de desembre de 1996. [2000/6670]
  
Subscrit, després de la tramitació prèvia reglamentària, entre el Ministeri d'Administracions Públiques i la Generalitat Valenciana, el 19 de maig de 2000, un Conveni de col·laboració per al desenvolupament de Plans de Formació Contínua acollits al 2n Acord de Formació Contínua en les Administracions Públiques de 23 de desembre de 1996, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0486/2000, i que figura com a annex d'aquesta resolució.
  
València, 26 de juliol de 2000.- La subsecretaria del Secretariat del Govern i Relacions amb les Corts: Amparo Koninckx Frasquet.
  
Conveni de col·laboració entre el Ministeri d'Administracions Públiques i la Generalitat Valenciana, per a el desenvolupament de plans de formació contínua acollits al 2n Acord de Formació Contínua en les Administracions Públiques de 23 de desembre de 1996
  
En Madrid, 19 de maig de 2000
  
Reunits
  
D'una banda, el senyor Jesús Posada Moreno, com a ministre d'Administracions Públiques i en virtut de la competència conferida per l'Acord del Consell de Ministres de 3 de juliol de 1998, publicat per Resolució de 8 de juliol de 1998, de la Secretaria d'Estat per a les Administracions Territorials.
  
D'un altra, el senyor Serafín Castellano Gómez, conseller de Justícia i Administracions Públiques de la Generalitat Valenciana, que actua en nom i representació d'aquesta en virtut de la facultat atorgada pel Govern Valencià, en la sessió de 17 d'abril de 2000.
  
Ambdues parts es reconeixen plena competència i capacitat per a firmar el present Conveni de Col·laboració i
  
EXPOSEN
  
Primer
  
L'article 149.1.18a de la Constitució reserva a l'Estat competència exclusiva sobre les Bases de Règim Jurídic de les Administracions Públiques, que en tot cas garantitzen als administrats un tractament comú davant aquestes.
  
D'acord amb aquest, i conforme l'establit en l'Estatut d'Autonomia de la Comunitat Valenciana, correspon a la Comunitat Autònoma, en el marc de la regulació general de l'Estat, el desenvolupament legislatiu i la execució en matèria de règim jurídic de l'administració de la Comunitat Autònoma.
  
Segon
  
Que la Comissió General per a la Formació Contínua, és l'òrgan de composició paritària a què correspon ordenar la formació contínua en les administracions públiques.
  
És competència especial d'aquesta Comissió acordar la distribució dels fons disponibles per al finançament dels plans de Formació Contínua.
  
Tercer
  
La disposició addicional vuit de la Llei de Pressupostos Generals de l'Estat per al 2000 i l'Acord Tripartit sobre Formació Contínua, de 19 de desembre de 1996, articulen el finançament de la formació contínua en les administracions públiques per al present exercici.
  
L'import corresponent serà transferit des de l'Institut Nacional d'Ocupació a l'Institut Nacional d'Administració Pública, d'acord amb l'establit en l'article 4.3. de l'Acord Tripartit sobre Formació Contínua, de 19 de desembre de 1996.
  
Quart
  
Que la Comissió de Formació Contínua de la Generalitat Valenciana, aprova el Pla de Formació Contínua promogut per la Generalitat Valenciana, i el remet a la Comissió General per a la Formació Contínua per a la seua consideració en el marc dels criteris establits, mitjançant l'Acord de Gestió per al 2000.
  
Cinqué
  
Que una vegada aprovat definitivament el Pla de Formació Contínua, promogut per la Generalitat Valenciana, d'acord amb allò previst en la lletra d) de l'article 16, capítol V, del 2n Acord de Formació Contínua en les Administracions Públiques, de 23 de desembre de 1996, l'esmentat Pla serà desenvolupat segons l'establit en l'Ordre Ministerial per la qual s'aproven les bases reguladores per al desenvolupament de plans de formació en el marc del 2n Acord de Formació Contínua en les Administracions Públiques, de 23 de desembre de 1996, i en el present Conveni de Col·laboració.
  
Per la qual cosa, les parts acorden subscriure el present Conveni de Col·laboració d'acord amb les següents:
  
CLÀUSULES
  
Primera. Objecte del conveni
  
El present conveni té per objecte establir la col·laboració entre el Ministeri d'Administracions Públiques i la Generalitat Valenciana, representada per la Conselleria de Justícia i Administracions Públiques, per al desenvolupament de plans de Formació Contínua, acollits en el 2n Acord de Formació Contínua en les Administracions Públiques.
  
Segona. Àmbit d'Aplicació
  
L'àmbit del Conveni s'estén a la Generalitat Valenciana, i podrà afectar els empleats públics que presten els seus serveis al territori de dita Comunitat Autònoma i la participació dels quals estiga prevista en el Pla de Formació.
  
Tercera
  
El Ministeri d'Administracions Públiques, a través de l'Institut Nacional d'Administració Pública, mitjançant Resolució del director de l'INAP, en exercici de les competències en matèria pressupostària que li atribueix el Reial Decret 2617/1996, de 20 de desembre, i a càrrec al seu pressupost, finançarà el Pla de Formació Contínua objecte del present Conveni, amb un import de 439.597.242 pessetes. A l'entitat promotora designada per la Generalitat Valenciana, es transferirà dins del citat import la quantitat corresponent al desenvolupament del Pla de Formació Contínua, aprovat D'ACORD amb allò previst en la lletra d) de l'article 16, capítol V, del 2n Acord de Formació Contínua en les Administracions Públiques, de 23 de desembre de 1996.
  
Quarta
  
L'entitat promotora destinarà els fons lliurats per l'Institut Nacional d'Administració Pública a les despeses corresponents a l'execució i desenvolupament de les accions formatives previstes en el Pla de Formació Contínua aprovat.
  
Cinquena
  
L'entitat promotora a què es referix la clàusula anterior, serà la que designe el conseller de la Comunitat Autònoma firmant del present Conveni.
  
Sexta
  
El seguiment del present Conveni correspon a la Comissió General per a la Formació Contínua, sense perjudici d'allò previst en l'article 17 del 2n Acord de Formació Contínua en les Administracions Públiques.
  
Setena
  
Dels litigis que puguen plantejar-se en l'aplicació i interpretació d'aquest Conveni entendrà la jurisdicció contenciosa administrativa.
  
Vuitena
  
La Generalitat Valenciana acreditarà la realització de l'activitat, d'acord amb allò previst en la Llei General Pressupostària.
  
Novena
  
Aquest conveni tindrà vigència durant l'exercici pressupostari de 2000.
  
I en prova de conformitat, firmen el present Conveni en doble exemplar, i es queda un en poder de cada part, en el lloc i data dalts indicats.
  
El ministre d'Administracions Públiques, senyor Jesús Posada Moreno.
  
El conseller de Justícia i Administracions Públiques de la Generalitat Valenciana, senyor Serafín Castellano Gómez.